CELEX: 62010CA0206
Language: et
Date: 2011-05-05 00:00:00
Title: Kohtuasi C-206/10: Euroopa Kohtu (viies koda) 5. mai 2011 . aasta otsus — Euroopa Komisjon versus Saksamaa Liitvabariik (Liikmesriigi kohustuste rikkumine — Määrus (EMÜ) nr 1408/71 — Artikli 4 lõike 1 punkt a — Määrus (EMÜ) nr 1612/68 — Artikli 7 lõige 2 — Saksamaa liidumaade poolt pimedatele, kurtidele ja puudega isikutele makstavad hüvitised — Elukoha tingimus)

25.6.2011   
            
            
               ET
            
            
               Euroopa Liidu Teataja
            
            
               C 186/7
            
         Euroopa Kohtu (viies koda) 5. mai 2011. aasta otsus — Euroopa Komisjon versus Saksamaa Liitvabariik
   (Kohtuasi C-206/10) (1)
   
   (Liikmesriigi kohustuste rikkumine - Määrus (EMÜ) nr 1408/71 - Artikli 4 lõike 1 punkt a - Määrus (EMÜ) nr 1612/68 - Artikli 7 lõige 2 - Saksamaa liidumaade poolt pimedatele, kurtidele ja puudega isikutele makstavad hüvitised - Elukoha tingimus)
   2011/C 186/12
   Kohtumenetluse keel: saksa
   
      Pooled
   
   
      Hageja: Euroopa Komisjon (esindaja: V. Kreuschitz)
   
      Kostja: Saksamaa Liitvabariik (esindajad: T. Henze ja C. Blaschke)
   
      Kostja toetuseks menetlusse astuja: Madalmaade Kuningriik (esindaja: M. Noort)
   
      Ese
   
   Liikmesriigi kohustuste rikkumine — Nõukogu 15. oktoobri 1968. aasta määruse (EMÜ) nr 1612/68 töötajate liikumisvabaduse kohta ühenduse piires (EÜT L 257, lk 2; ELT eriväljaanne 05/01, lk 15) artikli 7 lõike 2 ja nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes (EÜT L 149, lk 2; ELT eriväljaanne 05/01, lk 35) artikli 4 lõike 1 punkti a koosmõjus III peatüki I jaotisega rikkumine — Siseriiklik säte, mis seab puuetega isikutele ja pimedatele liidumaade poolt makstavate hüvitiste saamise sõltuvusse tingimusest, et hüvitise saaja elukoht on asjaomase liidumaa territooriumil — Määruse (EMÜ) nr 1408/71 II lisa III jaos nimetatud hüvitised — Mõiste „mitteosamakseline erihüvitis”
   
      Resolutsioon
   
   
               1.
            
            
               Kuna Saksamaa Liitvabariik seadis liidumaade õigusaktide alusel pimedatele, kurtidele ja puudega isikutele makstavate hüvitiste määramise isikutele, kelle suhtes Saksamaa Liitvabariik on pädev liikmesriik, sõltuvusse asjaomasel liidumaal elamise või alaliselt viibimise tingimusest, siis on Saksamaa Liitvabariik rikkunud kohustusi, mis tulenevad nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes (muudetud ja ajakohastatud nõukogu 2. detsembri 1996. aasta määrusega (EÜ) nr 118/97 ja muudetud Euroopa Parlamendi ja nõukogu 13. aprilli 2005. aasta määrusega (EÜ) nr 647/2005) artikli 4 lõike 1 punktist a koostoimes selle määruse III jaotise 1. peatükiga ning nõukogu 15. oktoobri 1968. aasta määruse (EMÜ) nr 1612/68 töötajate liikumisvabaduse kohta ühenduse piires artikli 7 lõikest 2.
            
         
               2.
            
            
               Mõista kohtukulud välja Saksamaa Liitvabariigilt.
            
         
               3.
            
            
               Jätta Madalmaade Kuningriigi kohtukulud tema enda kanda.
            
         
      (1)  ELT C 179, 3.7.2010.